ไทยติดเชื้อโควิดใหม่ 3 ราย กลับจากต่างประเทศ สะสมรวม 3,522 คน
ไทยติดเชื้อโควิดใหม่ 3 ราย กลับจาก “ลักเซมเบิร์ก-ตุรกี-แอลเมเนีย” สะสมรวม 3,522 คน
26 ก.ย. 2563

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้ว่า พบผู้ป่วยยืนยันติดเชื้อรายใหม่เพิ่มเติมอีก 3 ราย เป็นคนไทยทั้งหมด โดยเดินทางมาจากประเทศลักเซมเบิร์ก ตุรกี และ แอลเมเนีย
สำหรับจำนวนผู้ป่วยยืนยันสะสมล่าสุดอยู่ที่ 3,522 ราย เป็นผู้ป่วยที่ติดเชื้อภายในประเทศ 2,445 ราย และผู้ป่วยที่ตรวจพบในสถานกักกันที่รัฐจัดให้ 584 ราย และวันนี้มีผู้ป่วยรักษาหายแล้วรวมเป็น 3,362 ราย ยังมีผู้ป่วยรักษาตัวอยู่ในโรงพยาบาล 101 ราย ขณะที่ไม่มีผู้เสียชีวิตเพิ่มเติม โดยยอดผู้เสียชีวิตสะสมอยู่ที่ 59 ราย
 